ആര്യന് ഖാന് കേസ് അന്വേഷണം കേന്ദ്ര ഏജന്സിയെ ഏല്പ്പിക്കണമെന്ന് ആവിശ്യപ്പെട്ടിരുന്നതായി സമീര് വാങ്കഡെ മുംബൈ: ആര്യന് ഖാന് ഉള്പ്പെട്ട മയക്കുമരുന്ന് കേസ് അന്വേഷണം കേന്ദ്ര ഏജന്സിയെ ഏല്പ്പിക്കണമെന്ന് എന്സിബി സോണല് ഡയറക്ടര് സമീര് വാങ്കഡെ. ഇക്കാര്യം താന് ആവശ്യപ്പെട്ടിരുന്നതായും അദ്ദേഹം ഇന്ത്യാ ടുഡേയോട് പറഞ്ഞു.ആര്യന് ഖാന് കേസും നവാബ് മാലിക്കിന്റെ ആരോപണങ്ങളും കേന്ദ്ര ഏജന്സിയെക്കൊണ്ട് അന്വേഷിപ്പിക്കണമെന്ന് താന് അഭ്യര്ഥിച്ചിരുന്നു. ഡല്ഹിയില് നിന്നുള്ള പ്രത്യേക അന്വേഷണ സംഘം അന്വേഷണം നടത്തുന്നതാണ് നല്ലത്. എന്സിബി മുംബൈ ഘടകത്തിന്റെ സോണല് ഡയറക്ടര് താന് ആണ്. തന്നെ ഇതുവരെ സ്ഥാനത്തുനിന്നും നീക്കിയിട്ടില്ല.അന്വേഷണത്തില് നിന്ന് തന്നെ ഒഴിവാക്കിയിട്ടില്ല. കേന്ദ്ര ഏജന്സിയെക്കൊണ്ട് അന്വേഷിപ്പിക്കണമെന്നായിരുന്നു കോടതിയിലെ തന്റെ റിട്ട് ഹര്ജി. അതിനാല് ആര്യന് കേസും സമീര് ഖാന് കേസും ഡല്ഹി എന്സിബിയാണ് അന്വേഷിക്കുന്നത്. ഡല്ഹിയിലെയും മുംബൈയിലെയും എന്സിബി ടീമുകള് ഒന്നിച്ച് അന്വേഷണം നടത്തുമെന്നും അദ്ദേഹം പറഞ്ഞു.കേസ് അന്വണത്തിന്റെ നേതൃത്വത്തില്നിന്ന് സമീര് വാങ്കഡെയെ മാറ്റിയിരുന്നു. സഞ്ജയ് സിംഗിന്റെ നേതൃത്വത്തിലുള്ള ഡല്ഹി എന്സിബി സംഘം ആര്യന് ഖാന് കേസ് ഉള്പ്പെടെ ആറു കേസുകള് അന്വേഷിക്കുമെന്ന് എന്സിബി സൗത്ത്വെസ്റ്റേണ് റീജണ് ഡെപ്യൂട്ടി ഡയറക്ടര് ജനറല് മുത അശോക് ജയിന് പറഞ്ഞു.സമീര് വാങ്കഡെ 25 കോടി രൂപ കൈക്കൂലി ആവശ്യപ്പെട്ടതായി കേസിലെ സാക്ഷികളിലൊരാള് ആരോപിച്ചിരുന്നു. തുടര്ന്ന് വാങ്കഡെയ്ക്കെതിരെ വിജിലന്സ് അന്വേഷണത്തിന് ഉത്തരവുണ്ടായി. മഹാരാഷ്ട്ര മന്ത്രി നവാക് മാലിക്കും വാങ്കഡെയ്ക്കെതിരേ ഗുരുതര ആരോപണങ്ങള് ഉന്നയിച്ചിരുന്നു. ബോളിവുഡ് താരം ഷാരുഖ് ഖാന്റെ മകനായ ആര്യനെ ഒക്ടോബര് മൂന്നിന് ആഡംബരനൗകയില്നിന്ന് അറസ്റ്റ് ചെയ്യുകയായിരുന്നു.